[Foto’s] Skillie die skilpad kry nuwe 3D-dop na brandFoto: www.earthables.com Freddy die skilpad het die wêreld se eerste 3D gedrukte dop gekry nadat sy eie een in ŉ brand in Brasilië beskadig is. Freddy het ernstige beserings tydens die brand opgedoen en dié prostese-dop is deur ŉ span genaamd die Animal Avengers, opgebou en aangewerk. “Ek moes ŉ reeks foto’s van Freddy, asook foto’s van ŉ gesonde skilpad, neem om die ontwerp reg te kry,” sê die ontwerper van Freddy se dop, Cicero Moraes. Die dop is ook met die hand geverf om soos ŉ regte dop te lyk. Na ŉ suksesvolle operasie kon Freddy weer sonder enige gesukkel loop en sy nuwe dop pas ook mooi in by sy natuurlike habitat. Die Avenger-span is in Sao Paulo gevestig en bestaan uit vier veeartse, ŉ tandheelkundige chirurg en ŉ 3D-ontwerper wat 3D-tegnologie gebruik om ernstig beseerde diere se lewensduur en lewensgehalte te verbeter. “Ons is eintlik ŉ groep vriende wat ŉ liefde vir diere en wetenskap deel,” meen Dr. Fecchio, ŉ lid van die Avenger-span. Lees die volledige berig hier. Foto: www.earthables.com